Diari Oficial de la Generalitat Valenciana


Sumari del DOGV 5211, del 03-03-2006 (2006/2142)

RESOLUCIÓ de 16 de febrer de 2006, de la Conselleria d'Economia, Hisenda i Ocupació, per la qual s'accepta la cessió efectuada per l'Institut Valencià de l'Habitatge de les parcel·les incloses en la UE 15 del PEPRI del barri de Velluters.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2142


Data del document
:   16-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària
    * transmissió de la propietat

RESOLUCIÓ de 16 de febrer de 2006, de la Conselleria d'Economia, Hisenda i Ocupació, per la qual s'accepta la cessió efectuada per l'Institut Valencià de l'Habitatge de les parcel·les incloses en la UE 15 del PEPRI del barri de Velluters. [2006/F2142]  
Per Resolució del conseller d'Economia, Hisenda i Ocupació de 8 d'abril de 2005, la Generalitat Valenciana va acceptar la cessió efectuada per l'Institut Valencià de l'Habitatge, per acord del seu Consell d'Administració de 25 de març de 2003, de determinades parcel·les que formen part de la UE-15 del Pla Especial de Protecció i Reforma Interior de Velluters, i que responen a la descripció següent:  
1. Parcel·la 15-1. Urbana de 168,60 m², destinació sanitària assistencial, per a ser destinada a residència de discapacitats i centre d'orientació de diagnòstic de discapacitats. Confronta, davant, prenent com a tal el carrer de Carnissers, el dit carrer; dreta, mirant d'enfront d'este, finca en carrer de Carnissers 23 i Balmes 36; esquerra, resta de la finca matriu, i darrere, carrer de Balmes.  
Dades registrals: la finca ha de segregar-se de la registral 10.221, inscrita en el Registre de la Propietat de València número tres, tom 1.823, llibre 215, foli 10. L'Ajuntament de València, per Resolució de l'Alcaldia de 3 d'abril del 2003, número U-2169, ha declarat que no és necessària la llicència de parcel·lació per a procedir a la segregació.  
Dades cadastrals: és part de la parcel·la 2353867CN9857O2729YZ.  
2. Parcel·la 15.2. Urbana de 473,48 m² de superfície, destinació sanitària assistencial, per a ser destinada a residència de discapacitats i centre d'orientació de diagnòstic de discapacitats. Confronta, davant, prenent com a tal el carrer de Carnissers, el dit carrer; dreta, mirant d'enfront d'este, resta de la finca matriu; esquerra, finca en carrer de Carnissers 15, i darrere, carrer de Balmes.  
Dades registrals: la finca ha de segregar-se de la registral 10.221, inscrita en el Registre de la Propietat de València número tres, tom 1.823, llibre 215, foli 10. L'Ajuntament de València, per Resolució de l'Alcaldia de 3 d'abril de2003, número U-2169, ha declarat que no és necessària la llicència de parcel·lació per a procedir a la segregació.  
Dades cadastrals: és part de la parcel·la 6598328OE9730Z4464CC.  
El Consell d'Administració de l'IVVSA, en reunió de data 8 de novembre de 2005, va acordar transmetre a la Generalitat Valenciana, sense necessitat prèvia de segregació, la totalitat del sòl adquirit per l'Institut Valencià de l'Habitatge dins de l'àmbit de la UE 15 del PEPRI del barri de Velluters, per a qualsevol destinació compatible amb el planejament. Es transmet, doncs, la totalitat de la finca registral 10.221, inscrita en el Registre de la Propietat de València número tres, tom 1.823, llibre 215, foli 10, amb referència cadastral 3573935MF1846U0598RD. Per a ser destinada a qualsevol ús compatible amb el planejament.  
Per consegüent, i a la vista del nou acord adoptat per l'IVVSA, fent ús de les atribucions conferides per la legislació vigent, resolc:  
Primer  
Deixar sense efecte la Resolució del conseller d'Economia, Hisenda i Ocupació de 8 d'abril del 2005, per la qual s'acceptava la cessió efectuada per l'Institut Valencià de l'Habitatge, SA, en favor de la Generalitat Valenciana de dues parcel·les situades en la UE 15 del PEPRI del barri de Velluters, a segregar de la finca registral 10.221 per haver adoptat el Consell d'Administració de l'IVVSA en la reunió de 8 de novembre de 2005, un nou acord pel qual es transmet la propietat de la totalitat de l'esmentada finca registral, per a qualsevol ús compatible pel planejament.  
Segon  
Acceptar la transmissió de la propietat de l'immoble que a continuació es descriu, acordada pel Consell d'Administració de l'IVVSA, en la reunió de 8 de novembre de 2005:  
«Solar a València entre els carrers de Carnissers, on li corresponen els números 19 i 21. Té una superfície de 964 m², confronta: davant, prenent com a tal el carrer de Carnissers, el dit carrer; dreta, mirant d'enfront d'este, finca en carrer de Carnissers 23; esquerra, carrer de Carnissers 15 i darrere, carrer de Balmes».  
Dades registrals: finca registral 10.221, inscrita en el Registre de la Propietat de València número tres, tom 1.823, llibre 215, foli 10.  
Dades cadastrals: 2642941KH1911M2522HG.  
La parcel·la s'accepta lliure de càrregues i gravàmens, per a ser destinada a qualsevol ús compatible amb el planejament.  
València, 16 de febrer de 2006.. El conseller d'Economia, Hisenda i Ocupació: Gerardo Camps Devesa.